《丘子中生日》
宋代·陈藻

名卿先达陈君举，年将三十登州补。
袖中有启谢主文，为缘场屋新推许。
斯翁自小学雕虫，性情朴直浮谁语。
旗铃绝不到门庭，却有儿郎能战取。
高名前日挂县庠，引此寿觞来献父。
莫嫌小胜未当论，知是叙封初步武。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。